Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: 3. melléklet a 65/2011. (XI. 30.) NFM rendelethez
Paragraph Index: 475

3. Az R2. 1. melléklet III. pontja helyébe a következõ rendelkezés lép: „III. A díjszámítás folyamata A szállítási feladat megkezdésekor érvényes szállítási kapacitásdíj (induló díj) meghatározásához a DCF modell szerinti költség- és díjértékek elõrejelzéséhez a fenti módszertanban meghatározott CPIi indexet kell alkalmazni. A DCF modell szerinti számítással meghatározott díjat a Hivatal gázévente korrigálja a fenti módszertan szerinti paraméterek már ismert tény értékeinek megfelelõen. Az induló díjat a hosszú távú szállítási szerzõdés idõtartama alatt a Hivatal gázévente szintén korrigálja a IV. pont szerinti indexálás mértékével. A gázévre történõ korrigálásra a szállítói engedélyes a szállítási rendszerüzemeltetési díj megállapítására vonatkozó közigazgatási hatósági eljárásban tesz javaslatot a Hivatalnak. Az ehhez szükséges adatokat (beleértve a tény kapacitás-lekötéseket és árbevételt) a szállítói engedélyes köteles az adott év április 1-jéig a Hivatal rendelkezésére bocsátani.”

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes